**ՇՆՈՐՀԱՎՈՐԱԿԱՆ ՈՒՂԵՐՁ ՈՒՍՈՒՑՉԻ ՏՈՆԻ ԱՌԹԻՎ**

**Հարգարժա՛ն մանկավարժներ,**

Շնորհավորում եմ մասնագիտական տոնի առթիվ: Ձեր աշխատանքը գնահատելու համար միայն հոկտեմբերի 5-ը քիչ է: Յուրաքանչյուր օր, յուրաքանչյուր վայրկյան և այդպես ամբողջ կյանքի ընթացքում մենք զգում ենք Ձեր աշխատանքի արդյունքն ու հավերժ երախտապարտ մնում Ձեզ:
Տոնը ևս մեկ առիթ է կարևորելու մանկավարժի դերը մեր հասարակության ճիշտ և համակողմանի դաստիարակության գործում: Կարծում եմ՝ Ձեզ հաջողվել է կրթել բանիմաց, մտածող, հայրենասեր, սեփական իրավունքներն ու շահերը պաշտպանող սերունդ, որն էլ այսօր նորովի է կերտում իր հայրենիքի ապագան:
Շարունակե՛ք Ձեր վեհ առաքելությունը և մի՛ մոռացեք, որ, միգուցե, օրվա գնահատականից առավել կարևոր է մարդկային արժեքների և հումանիստական մտածողության սերմանումը յուրաքանչյուր երեխայի, աշակերտի և ուսանողի մեջ:
Այնպես որ հաջողություն եմ մաղթում Ձեզ, սիրելի՛ մանկավարժներ, գիտակցում եմ Ձեր աշխատանքի բոլոր դժվարություններն ու գնահատում Ձեր մեծ պատասխանատվությունը, որով առաջնորդվում եք 21-րդ դարի երեխային կրթելիս:

Շնորհավո՛ր Ուսուցչի տոն:

**Հարգանքով՝**

**Չարենցավան համայնքի ղեկավար Հակոբ Շահգալդյան**